<classify> WAKALA wa Barabara Vijijini na Mijini Tarura inahitaji Sh bilioni 12.6 kwa ajili ya kugharamia matengenezo ya barabara katika mkoa wa Dodoma. Kaimu Mratibu wa Tarura Mkoa wa Dodoma, Lusako Kilembe alipozungumza kwenye Kikao cha Bodi ya Barabara Mkoani Dodoma mwishoni mwa wiki.Alisema fedha hizo zinatakiwa katika mwaka huu wa fedha 201920 ili kutekeleza miradi hiyo katika halmashauri mbalimbali mkoani humo. Kilembe alisema lengo kuu la mpango wa mwaka 201920, kama ilivyokuwa mipango iliyopita ni kuondoa upungufu ndani ya mtandao wa barabara ulio chini ya usimamizi wa wakala huo mkoa humo.Katika kutekeleza mpango huo, Wakala itatumia taarifa za utambuzi na hali halisi ya barabara mkoani, programu za matengenezo, mifumo ya utekelezaji pamoja na vipaumbele vilivyoainishwa katika kwa kila halmashauri, alisema.Kilembe alisema katika kufanikisha mipango hiyo, rasilimali fedha ni muhimu ambapo takribani Sh bilioni 125.6 zinatakiwa kukamilisha barabara nyingi, ambazo zina malimbikizo ya matengenezo na hivyo husabababisha hali ya barabara kuwa duni. Alisema kiasi cha fedha hizo, ndizo zinazotakiwa katika kuzirudisha barabara katika hali iliyo nzuri na ya kuridhisha, lakini bajeti imekuwa kidogo hivyo kazi hiyo inafanyika kwa awamu.Alisema pamoja na ufinyu wa bajeti, vigezo vilivyotumika wakati wa utayarishaji wa mipango ya 201920 ni upatikanaji wa mahitaji ya raslimali fedha, mwenendo wa mahitaji ya uwekezaji, usalama wa watumiaji. Kilembe alisema vigezo hivyo, pia vilitegemea aina ya barabara kwa misingi ya madaraja na tabaka la juu na wingi wa vyombo vya usafiri katika barabara husika. Kwa kutambua ukomo wa bajeti, pia wakala ilitumia vigezo vya maelekezo elekezi na vipaumbele vilitumika katika kuainisha barabara zikazoingia katika mpango wa mwaka huu.Vipaumbele vikuu vilihusisha masuala ya kijamii, kiuchumi na kiufundi. Mapendekezo ya mpango wa mwaka 201920 yanahusisha mipango ya kazi za matengenezo inayogharamiwa na mfuko wa barabara, alisema. Mpango huu pia unahusisha miradi ya maendeleo ambayo vilevile hudhaminiwa na mfuko wa barabara na wabia wa maendeleo, alisema.Alisema mpango wa mapendekezo wa kazi za matengenezo 201920 wilayani Bahi ni Sh bilioni 1.035, Chamwino Sh bilioni 1.44, Chemba Sh milioni 863.90, Jiji la Dodoma Sh bilioni 5.072, Kondoa Mjini Sh milioni 711.27, Kondoa Vijijini Sh 966.0, Kongwa Sh bilioni 1.53 na Mpwapwa Sh bilioni 1.041, hivyo Sh bilioni 12.6. Akizungumza katika mkutano huo, Mkuu wa Mkoa Dk Binilith Mahenge alipongeza Tarura kutokana na kazi wanazofanya na kuwataka waendelee na juhudi za kuhakikisha barabara mkoani zinaimarishwa. Alisema kutokana na juhudi hizo na upana wa mtandao wa barabara, Tarura wanatakiwa kuongezewa kiwango cha fedha kwa ajili ya kutekeleza mtandao huo mkubwa.  <topic>: KITAIFA 